da en da nl ca da da de es da da da da da da da da da sv da da da da en da da de da en de de da en da da en da da da da de da da da da da da da da da da da da da nl da en da da es nl da
Indstil kandidater til årets integrationspris | Furesø Kommune
29.7.2022 07:00:00 CEST | Furesø Kommune
Kender du en, som gør en særlig indsats for integrationen i Furesø Kommune? Så kan du igen indstille kandidater til integrationsprisen frem til den 24. august 2022.
Furesø Integrationspris uddeles for at anerkende en ekstraordinær og værdifuld indsats for integrationen i Furesø. Integrationsprisen uddeles til enten frivillige, foreninger, virksomheder eller offentlige arbejdspladser.
Du kan indstille kandidater til Furesø Integrationspris 2022 til og med den 24. august 2022. Prisen overrækkes lørdag den 3. september ved festivalen Farverige Furesø i Farum Kulturhus.
”Det er vigtigt at hylde dem, der understøtter de stærke fællesskaber i Furesø. Vi vil gerne synliggøre og fejre det store arbejde og engagement, som mange af vores borgere, virksomheder og foreninger lægger i at sikre en god integration af borgerne i Furesø. De gode lokale erfaringer med integration skal anerkendes, så de kan inspirere endnu flere borgere til at være en del af fællesskabet. For eksempel har Furesø-borgerne ved deres modtagelse af ukrainske flygtninge vist, hvor stor velvillighed, der er lokalt til at hjælpe, og hvor stor betydning, det har for en vellykket modtagelse af nye borgere”, siger Yuying Chen (C), der er formand for Integrationsrådet.
Læs mere om integrationsprisen og kriterierne på Furesø Kommunes hjemmeside og indstil kandidater på furesoe.dk/integrationspris.
I 2021 gik integrationsprisen til Anny Kjeldsen og Anne Birgitte Hovmand. De har igennem de seneste mange år via Røde Kors fungeret som aktivitetsledere for henholdsvis ”Cykeltræning for voksne” for indvandrere og flygtningekvinder og ”Kvindecafeen” for samme målgruppe.
Integrationsprisen uddeles ved festivalen Farverige Furesø. Festivalen er en tilbagevendende fest, som Integrationsrådet arrangerer, der fejrer kommunens mangfoldighed. Her mødes borgere på tværs af kulturer og oplever skikke og gastronomiske udfoldelser fra flere forskellige verdensdele. Formålet med arrangementet er at skabe synlighed og kendskab til mangfoldigheden i kommunen. Det er gratis at deltage. Programmet indeholder blandt andet Farverige Streetfood – gratis smagsprøver af mad og drikke fra nærmest alle verdenshjørner, musikalske indslag og underholdning.
Indstil kandidater til Furesø Integrationspris frem til den 24. august 2022.
Integrationsprisen overrækkes den 3. september under Farverige Furesø i Farum Kulturhus.
Integrationsprisen er en kunstgenstand, der er valgt af Integrationsrådet.
Medlem af Beskæftigelse og Erhverv
Medlem af Handicap, Social og Psykiatri
Flemming SommerCenterchefFuresø Kommune, Jobcenter Furesø
Information om Furesø Kommune
Følg pressemeddelelser fra Furesø Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Furesø Kommune
Støt de lokale virksomheder6.10.2022 10:05:15 CEST | Pressemeddelelse
Energikrisen og inflationen udfordrer de lokale virksomheder og især den lokale detailhandel voldsomt. Derfor er det vigtigere end nogensinde at støtte det lokale erhvervsliv, lyder den fælles opfordring fra Furesøs Erhvervskontaktudvalg.
Furesø tager næste skridt i udbygningen af fjernvarmen29.9.2022 09:49:41 CEST | Pressemeddelelse
Furesø Byråd godkendte onsdag den 28. september Vestforbrændings forslag til, hvordan fjernvarmenettet i dele af Værløse by, Hareskovby og Jonstrup skal udbygges. Dermed kan det praktiske arbejde med at etablere fjernvarme i områderne nu begynde.
Et samlet Furesø Byråd indgår budgetaftale for 2023-202426.9.2022 10:19:58 CEST | Pressemeddelelse
Et samlet byråd indgår en budgetaftale med store besparelser, der sikrer et budget i balance og plads til fortsat udvikling.
Mens vi venter på fjernvarmen: Energi-sparetips til din bolig19.9.2022 07:59:54 CEST | Pressemeddelelse
Den årlige Energimarkedsplads er tilbage. Den 27. september kl. 17.30-21 kan du få viden, gode råd og input til, hvordan du kommer helskindet gen-nem en tid, hvor energipriserne stiger, regeringen opfordrer til at skrue ned for varmen, og vi alle skal spare på energien.
Elever fra Furesø Musikskole spiller koncert med DR Big Band16.9.2022 13:21:12 CEST | Pressemeddelelse
Et unikt samarbejde bringer DR Big Band og den japansk-amerikanske chefdirigent, Miho Hazama, til Galaksen den 11. oktober. De professionelle musikere står nemlig ikke alene på scenen til koncerten, der kan opleves af 450 heldige gæster. I koncertens første halvdel medvirker omkring 30 af Furesø Musikskoles elever. Det er kulminationen på lang tids forberedelse og fælles prøver.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022